**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 16 /05/2022**

**Αριθμ. Πρωτ.: 7862**

**ΑΠΟΣΠΑΣΜΑ**

**Από το πρακτικό της αριθμ. 17ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 137**

**Έγκριση 1ου Ανακεφαλαιωτικού Πίνακα και 1ου ΠΚΤΜΝΕ του έργου : " ΒΕΛΤΙΩΣΗ ΔΗΜΟΤΙΚΗΣ ΟΔΟΠΟΙΙΑΣ " .**

Στη Λιβαδειά σήμερα 11η Μαϊου 2022 ημέρα Τετάρτη , ώρα 14.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 7359/06-05-2022 έγγραφη πρόσκληση του Προέδρου της & Δημάρχου Λεβαδέων

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα οκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Καραμάνης Δημήτριος

2. Αποστόλου Ιωάννης (αν/κό μέλος κ. Μητά Αλέξανδρου) (Αν και είχε νόμιμα προσκληθεί)

3. Καλογρηάς Αθανάσιος ΄

4. Σαγιάννης Μιχαήλ

5. Μερτζάνης Κωνσταντίνος

6. Καπλάνης Κωνσταντίνος

7 Πούλος Ευάγγελος

8. Μπράλιος Νικόλαος (προσήλθε στο 1ο Θ.Η.Δ.)

9.Τουμαράς Βασίλειος

.

Ο Πρόεδρος της Οικονομικής Επιτροπής εισηγούμενος το 9ο θέμα της ημερήσιας διάταξης έθεσε υπόψη των μελών την με αριθ. πρωτ. 7291/06-05-2022 εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται τα εξής :

***ΕΙΣΗΓΗΣΗ***

* *Την υπ΄ αριθμό 01/2021 Τεχνική Μελέτη του* ***«****ΒΕΛΤΙΩΣΗ ΔΗΜΟΤΙΚΗΣ ΟΔΟΠΟΙΙΑΣ****»*** *προϋπολογισμού 965.000,00€ (συμπεριλαμβανομένου του ΦΠΑ) την οποία συνέταξε η τεχνική υπηρεσία του Δήμου Λεβαδέων .*
* *Την υπ΄ αριθμό 18/2021 (ΑΔΑ ΨΞΗΣΩΛΗ-7ΝΜ) απόφαση της οικονομικής επιτροπής περί αποδοχής της 01/2021 Τεχνικής Μελέτης του έργου* ***«****ΒΕΛΤΙΩΣΗ ΔΗΜΟΤΙΚΗΣ ΟΔΟΠΟΙΙΑΣ****»*** *προϋπολογισμού 965.000,00€ (συμπεριλαμβανομένου του ΦΠΑ)*
* *Την απόφαση 19/2021 της Οικονομικής επιτροπής για έγκριση εκτέλεσης δι αυτεπιστασίας του έργου*

*ΠΕΡΙΓΡΑΦΗ ΤΟΥ ΕΡΓΟΥ*

*Αντικείμενο της παρούσας μελέτης είναι η βελτίωση, η συντήρηση και η αποκατάσταση της Δημοτικής οδοποιίας του Δήμου Λεβαδέων.*

*Για την υλοποίηση του ανωτέρω έργου θα γίνουν:*

*Α. Διαμορφώσεις και διαστρώσεις πεζοδρομίων συνολικού μήκους περίπου 4.000 μέτρων σε δημοτικούς δρόμους όπως, Αριστοφάνους, Θεσπιών, Θηβών, Γαλαξειδίου, Κυριακίου, Αντικύρας, Άμφισσας, Δημάρχου Χρήστου Παλαιολόγου, Σκούρτων, Αταλάντης, Ξενοφώντος, Ρούμελης, Ιτέας, Διστόμου, Αραχώβης κλπ.*

*Οι εργασίες περιλαμβάνουν:*

1. *Εκσκαφές σε έδαφος γαιώδες ή ημιβραχώδες στα πεζοδρόμια των οδών*
2. *Κατασκευή υποβάσεων με θραυστό υλικό λατομείου στα πεζοδρόμια των ανωτέρω οδών.*
3. *Ασφαλτοστρώσεις τμημάτων δημοτικών οδών με ασφαλτόμιγμα και ψυχρή άσφαλτο.*
4. *Επίστρωση με σκυρόδεμα C16/20 των δαπέδων των πεζοδρομίων των ανωτέρω οδών.*
5. *Τοποθέτηση δομικού πλέγματος στην ως άνω σκυροδέτηση.*
6. *Κατασκευή μικρών τοιχείων με σκυρόδεμα C20/25 στα πεζοδρόμια των οδών Στρατηγού Κακοσαίου και Θεσπιών με τοποθέτηση ανάλογου οπλισμού Β500C.*
7. *Πλακοστρώσεις πεζοδρομίων με πλάκες τσιμέντου 40\*40 εκ.*
8. *Τοποθέτηση τσιμεντοσωλήνων Φ80 και Φ100 για την κατασκευή τεχνικών απορροής ομβρίων υδάτων.*
9. *Υποδομή δικτύων άρδευσης και φωτισμού.*

*Β. Εκτεταμένες παρεμβάσεις στο εξωαστικό οδικό δίκτυο, διαστρώνοντας και σταθεροποιώντας χονδρόκοκκο υλικό (πρόσπασμα) χωμάτινους δρόμους εξυπηρέτησης αγροτικών δραστηριοτήτων, προστατεύοντάς τους από φθορές των ομβρίων υδάτων έντονων καιρικών φαινομένων, διαμορφώνοντας τάφρους απορροής ομβρίων και κατασκευάζοντας σωληνωτούς αγωγούς και πλακοσκεπείς οχετούς, με κυρίαρχο στόχο τόσο την λειτουργικότητα και την χρηστικότητα των δρόμων, όσο και την “μακροβιότητα” των υποδομών.*

*Ο προϋπολογισμός του ανωτέρω έργου ανέρχεται στο ποσό των 965.000,00 € (συμπεριλαμβανομένου του Φ.Π.Α. 24% ) και η χρηματοδότησή του προέρχεται από πιστώσεις Κ.Α.Π. Επενδύσεων έτους 2020, 2022 και 2023 του Δήμου.*

*ΧΡΗΜΑΤΟΔΟΤΗΣΗ*

* *Το έργο χρηματοδοτείται από πιστώσεις Κ.Α.Π. Επενδύσεων έτους 2020, 2022 και 2023 του Δήμου.*

*ΑΙΤΙΟΛΟΓΗΣΗ ΤΟΥ 1ου Α.Π.Ε.*

*Ο παρών 1ος Ανακεφαλαιωτικός Πίνακας Εργασιών συντάχθηκε σύμφωνα με τις διατάξεις του Ν.4412/2016, άρθρο 156.*

*Συγκεκριμένα, ο 1ος ΑΠΕ συντάχθηκε προκειμένου*

*α) να συμπεριλάβει αυξομειώσεις ποσοτήτων συμβατικών εργασιών .*

*β) να συμπεριλάβει νέες εργασίες που κρίθηκαν απαραίτητες, για την υλοποίηση του έργου όπως προβλέπεται από την παρ.5 του άρθρου 156 του Ν.4412/2016*

*Για τον σκοπό αυτό συντάχθηκε το 1ο Π.Κ.Τ.Μ.Ν.Ε.*

*Οι περιλαμβανόμενες στον 1ο ΑΠΕ ποσότητες εργασιών αφορούν στην υλοποίηση του τεχνικού αντικειμένου του έργου, δεν προκύπτουν από τροποποίηση του «βασικού σχεδίου» του έργου (δηλ. της όλης κατασκευής καθώς και των βασικών διακριτών στοιχείων της) και είναι απαραίτητες για την έντεχνη κατασκευή, την αρτιότητα και λειτουργικότητα του έργου.*

*Η κάλυψη των επιπλέον δαπανών που προκύπτουν από τις περιλαμβανόμενες στον 1ο ΑΠΕ ποσότητες νέων εργασιών (1ο Π.Κ.Τ.Μ.Ν.Ε.) γίνεται αποκλειστικά με χρήση των απρόβλεπτων δαπανών της Σύμβασης σύμφωνα με το άρθρο 156, παρ. 3 του Ν. 4412/2016.*

*Οι νέες τιμές αναλύονται παρακάτω.*

*Ε. ΝΕΕΣ ΕΡΓΑΣΙΕΣ 1ου Π.Κ.Τ.Μ.Ν.Ε. ΤΟΥ 1ου Α.Π.Ε.*

*Με το παρόν 1ο Π.Κ.Τ.Μ.Ν.Ε. του προς έγκριση 1ου Α.Π.Ε., συντάχθηκαν τρεις (3) νέες εργασίες με βάση το Τιμολόγιο μελέτης και την Τιμαριθμική του Γ’ Τριμήνου 2012. Επίσης στις Τιμές των Νέων Εργασιών εφαρμόζεται το ποσοστό έκπτωσης ανά ομάδα και συνολικά το Εργολαβικό όφελος 18%. Οι Νέες Εργασίες που εντάσσονται είναι οι εξής:*

*1.Άρθρο : Ν.Τ.1*

## *Κατασκευή στρώσης Αμμου-Σκύρων μεταβλητού πάχους*

*(Αναθεωρείται με το άρθρο ΟΔΟ-3121A)*

*Κατασκευή στρώσης μεταβλητού πάχους, είτε για αποστράγγιση είτε για εξυγιαντικές στρώσεις, υπό τα επιχώματα και υπό τα θεμέλια τεχνικών έργων, από άμμο και σκύρα μεγίστου κόκκου 20 cm, προερχόμενα από κοσκίνισμα φυσικών αμμοχαλίκων ή θραύση καταλλήλων βραχωδών υλικών.*

*Στην τιμή μονάδας περιλαμβάνονται:*

* *Η μόρφωση και συμπύκνωση του εδάφους έδρασης της στρώσης άμμου - σκύρων με βαθμό συμπύκνωσης τουλάχιστον 90% της πυκνότητας, που επιτυγχάνεται εργαστηριακά κατά την τροποποιημένη δοκιμή που επιτυγχάνεται εργαστηριακά κατά την τροποποιημένη δοκιμή Proctor (Proctor modified κατά ΕΛΟΤ EN 13286-2)*
* *Η προμήθεια και μεταφορά, από οποιαδήποτε απόσταση, της άμμου, των σκύρων, του απαιτούμενου νερού διαβροχής, οι φορτοεκφορτώσεις και η σταλία του αυτοκινήτου,*
* *Η διάστρωση, διαβροχή και συμπύκνωση των υλικών,*

*Η επιμέτρηση γίνεται επί συμπυκνωμένου όγκου με λήψη αρχικών και τελικών διατομών.*

*Τιμή ανά κυβικό μέτρο 9,80*

*2.Άρθρο : Ν.Τ.2*

## *Επιχώματα κάτω από τα πεζοδρόμια*

*(Αναθεωρείται με το άρθρο ΟΔΟ-3121.Β)*

*Kατασκευή επιχώματος από διαβαθμισμένο θραυστό υλικό λατομείου στις θέσεις διαμόρφωσης πεζοδρομίων, μεταξύ της επιφάνειας της "στρώσης έδρασης οδοστρώματος" και της στάθμης έδρασης των τσιμεντοπλακών ή άλλης τελικής στρώσης πεζοδρομίων, με βαθμό συμπύκνωσης τουλάχιστον 90% της πυκνότητας, που επιτυγχάνεται εργαστηριακά κατά την τροποποιημένη δοκιμή Proctor (Proctor modified κατά ΕΛΟΤ EN 13286-2).*

*Εκτέλεση των εργασιών σύμφωνα με την ΕΤΕΠ 02-07-01-00 "Κατασκευή επιχωμάτων".*

*Στην τιμή μονάδος περιλαμβάνονται:*

* *η προμήθεια του θραυστού υλικού λατομείου και του νερού διαβροχής, και η μεταφορά τους επί τόπου του έργου από οποιαδήποτε απόσταση,*
* *η σταλία των μεταφορικών μέσων,*
* *η διάστρωση, μόρφωση, διαβροχή και συμπύκνωση του θραυστού υλικού με μηχανικό εξοπλισμό καταλλήλων διαστάσεων, κατά στρώσεις πάχους έως 30 cm, στον ως άνω βαθμό συμπύκνωσης*

*Η επιμέτρηση γίνεται επί συμπυκνωμένου όγκου έτοιμης κατασκευής με λήψη αρχικών και τελικών διατομών.*

*Τιμή ανά κυβικό μέτρο 9,80*

*3.Άρθρο : Ν.Τ.3*

## *Υπόβαση οδοστρωσίας μεταβλητού πάχους*

*(Αναθεωρείται με το άρθρο ΟΔΟ-3121.Β)*

*Κατασκευή υπόβασης οδοστρωσίας μεταβλητού πάχους από θραυστά αδρανή υλικά σταθεροποιουμένου τύπου σύμφωνα με την ΕΤΕΠ 05-03-03-00 "Στρώσεις οδοστρωμάτων από ασύνδετα αδρανή υλικά", με συμπύκνωση κατά στρώσεις μεγίστου συμπυκνωμένου πάχους κάθε στρώσης 0,10 m, ανεξάρτητα από τη μορφή και την έκταση της επιφάνειας κατασκευής, σε υπαίθρια ή υπόγεια έργα.*

*Στην τιμή μονάδας περιλαμβάνονται:*

* *η προμήθεια των αδρανών και του νερού διαβροχής,*
* *η μεταφορά τους επί τόπου του έργου από οποιαδήποτε απόσταση,*
* *η διάστρωση, διαβρoxή και πλήρης συμπύκνωση, ώστε να προκύψει η προβλεπόμενη από την μελέτη γεωμετρική επιφάνεια.Η επιμέτρηση θα γίνεται με γεωμετρική χωροστάθμηση κατά διατομές πριν και μετά την κατασκευή της στρώσεως, σύμφωνα με την μελέτη. Τιμή ανά κυβικό μέτρο συμπυκνωμένης υπόβασης μεταβλητού πάχους 13,60*

*ΟΙΚΟΝΟΜΙΚΑ ΣΤΟΙΧΕΙΑ*

*Η προτεινόμενη δαπάνη του 1ου Ανακεφαλαιωτικού Πίνακα Εργασιών ανέρχεται στο ποσό των 965.000,00€ (778225,81€ αξία εργασιών και 186774,19€ ΦΠΑ).*

*Η δαπάνη των νέων εργασιών καλύφθηκε με ανάλωση μέρους των απρόβλεπτων δαπανών της αρχικής σύμβασης*

*Ο παρών 1ος Ανακεφαλαιωτικός πίνακας εργασιών ποσού 965.000,00€ συμπεριλαμβανομένου του Φ.Π.Α. είναι σε ισοζύγιο με το ποσό της αρχικής σύμβασης.*

*Για την τιμολόγηση των νέων εργασιών συντάχθηκε το 1ο Π.Κ.Τ.Μ.Ν.Ε.*

*Με τον παρόντα 1ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και συγκεκριμένα:*

* *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
* *Δεν θίγεται η πληρότητα, η ποιότητα και η λειτουργικότητα του έργου.*
* *Δεν υπερβαίνει η δαπάνη αυτή, κατά τον προτεινόμενο 1ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες.*

***προτείνεται στην Οικονομική Επιτροπή του Δήμου Λεβαδέων να αποφασίσει :***

*την έγκριση του 1ου Ανακεφαλαιωτικού πίνακα συνολικής δαπάνης 965.000,00€ ( σε ισοζύγιο) του έργου :* **" ΒΕΛΤΙΩΣΗ ΔΗΜΟΤΙΚΗΣ ΟΔΟΠΟΙΙΑΣ " .**

Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

Ν.3852/2010

-Το υπ΄ αρ. πρωτ. 7291/06-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων

-Τον 1ο Ανακεφαλαιωτικό Πίνακα Εργασιών του έργου: «ΒΕΛΤΙΩΣΗ ΔΗΜΟΤΙΚΗΣ ΟΔΟΠΟΙΙΑΣ» που είχε διανεμηθεί.

1. -Την αιτιολογική έκθεση που συνοδεύει τον 1ο Α.Π.Ε
2. -Το 1ο Πρωτόκολλο κανονισμού τιμών μονάδος νέων εργασιών που είχε διανεμηθεί
3. -Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον 1ο Ανακεφαλαιωτικό Πίνακα Εργασιών καθώς και το 1ο Πρωτόκολλο Κανονισμού Τιμών Μονάδος Νέων Εργασιών (Π.Κ.Τ.Μ.Ν.Ε.) , της δημόσιας σύμβασης **" ΒΕΛΤΙΩΣΗ ΔΗΜΟΤΙΚΗΣ ΟΔΟΠΟΙΙΑΣ**»που ανέρχεται στο ποσό των 965.000,00€ (συμπεριλαμβανομένου του Φ.Π.Α.) , και είναι σε ισοζύγιο με το ποσό της αρχικής σύμβασης

**Η απόφαση πήρε αριθμό 137/2022.**

Ο ΠΡΟΕΔΡΟΣ Λιβαδειά 16 -05-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6.Πούλος Ευάγγελος

7.Μπράλιος Νικόλαος

8.Τουμαράς Βασίλειος